paragraph_text: Wittgenstein je Tractatus napisao dok je bio vojnik i zatočenik tijekom Prvog svjetskog rata. Knjiga je prvo objavljena na njemačkom jeziku 1921. pod nazivom Logisch-Philosophische Abhandlung i danas se općenito smatra jednim od najvažnijih filozofskih djela 20. stoljeća. Godinu dana kasnije Tractatus je objavljen u Engleskoj, s izvornim njemačkim tekstom i usporedno tiskanim engleskim prijevodom pod nazivom Tractatus logico-philosophicus.